Marrëdhëniet mes Shqipërisë dhe Taxhikistanit

**Shqipëria dhe Taxhikistani** kanë vendosur marrëdhënie diplomatike më 22 dhjetor 1993.

## Marrëdhëniet politike 
Që nga formimi i marrëdhënieve diplomatike, delegatë të jashtëm shqiptarë e taxhikë kanë zhvilluar takime, mbledhje, konferenca e samite me qëllim forcimin e thellimin e marrëdhënieve politike, ekonomike e kulturore dhe bashkëpunim në sektorë e fusha të ndryshme në organizatat ku të dy vendet bëjnë pjesë. Në vitet 1993-1998 delegatë nga Shqipëria dhe Taxhikistani janë takuar në Shqipëri, Taxhikistan dhe Australi ku kanë diskutuar thellimin e mëtejshëm të marrëdhënieve diplomatike mes dy vendeve si dhe bashkëpunim në sektorë ekonomikë e kulturorë. Në temë diskutimi përgjatë këtyre viteve ka qënë edhe emigracioni nga të dy vendet në të dy vendet si dhe emigracioni nga të dy vendet në vende të tjera, ku delegatë të jashtëm të të dy vendeve kanë diskutuar për bashkëpunim në fushën e politikës, ekonomisë, kulturës, sportit dhe turizmit, duke dhënë kontribute nga të ardhurat e emigracionit. Mbledhjet për çështjet e emigracionit mes delegatëve shqiptarë e taxhikë janë zhvilluar kryesisht në Australi, përgjatë viteve 1993-1998. Më 12 prill 2016, është zhvilluar një mbledhje mes OSBE-së dhe Taxhikistanit, dhe në temë diskutimi ka qënë edhe Shqipëria, si vend anëtar i OSBE-së. Në këtë tematikë është diskutuar për përfshirjen e grave politikane nga Taxhikistani për punësim në Shqipëri. Shqipëria ka mbështetur femrat nga Taxhikistani të punësuara në Shqipëri, duke i dhënë ndihmë dhe mbështetje në sektorë të ndryshme ku ata punojnë. Më 6 prill 2018, është zhvilluar një mbledhje mes OSBE-së dhe Taxhikistanit, dhe në temë diskutimi ka qënë edhe Shqipëria, si vend anëtar i OSBE-së. Në këtë tematikë është diskutuar për zhvillimet ushtarake në Taxhikistan por edhe në Shqipëri, ku Shqipëria përfaqësohet me mision ushtarak në NATO, si dhe shkëmbimet ushtarake mes Shqipërisë dhe Taxhikistanit. Shqipëria ka përkrahur Taxhikistanin në dërgimin e disa trupave nga Taxhikistani në Shqipëri, me qëllim trajnimin e tyre, si dhe stërvitje të përbashkëta ushtarake mes ushtrive të Shqipërisë, si vend anëtar i NATO, dhe ushtrive të Taxhikistanit. Më 9 korrik 2018, është zhvilluar po një mbledhje tjetër mes OSBE-së dhe Taxhikistanit, dhe në temë diskutimi ka qënë edhe Shqipëria dhe Mali i Zi, si vende anëtare të OSBE-së. Në këtë tematikë është diskutuar për dërgimin e disa zyrtarë të kufirit nga Shqipëria dhe Mali i Zi në Taxhikistan, me qëllim tejkalimin e disa ngërçeve politike që sistemi drejtues qeveritar i Taxhikistanit po përjetonte. Shqipëria dhe Mali i Zi kanë shprehur ofrim asistence për të kapërcyer disa vështirësi politike që po zhvilloheshin në Taxhikistan, dhe Taxhikistani ka falënderuar Shqipërinë dhe Malin e Zi për dërgimin e zyrtarëve të kufirit nga vëndet e tyre, me qëllim ecurinë e mirë të zhvillimeve politike në Taxhikistan. Më 2 mars 2024, në kuadër të Forumit të Diplomacisë në Antalia, Ministri i Punëve të Jashtme i Republikës së Taxhikistanit, Sirojiddin Muhriddin, u takua me Ministrin e Punëve të Jashtme të Shqipërisë, Igli Hassani. Gjatë takimit, të dy palët diskutuan çështje të zhvillimit të mëtejshëm të bashkëpunimit dypalësh, përfshirë zgjerimin e kuadrit ligjor të marrëdhënieve dypalëshe. Në të njëjtën kohë, palët theksuan edhe një herë vendosmërinë për të zgjeruar bashkëpunimin në fushat e organizatave ndërkombëtare. Mes datave 23-26 gusht 2024, janë zhvilluar dy raporte nga Organizata Ndërkombëtare për Emigracionin, ku në çështje diskutimi kanë qënë parandalimi dhe ndalimi i trafikimit të qënieve njerëzore nga Shqipëria dhe Taxhikistani. Në tematikën e diskutuar nga Organizata Ndërkombëtare për Emigracionin mes delegatëve të jashtëm të Shqipërisë dhe Taxhikistanit, u përfol se si të dy vendet kanë bashkëpunuar me njëri tjetrin për parandalimin dhe ndalimin e trafikimit të qënieve njerëzore dhe se si të dy vendet kanë bërë hapa para rreth zhdukjes së fenomenit të trafikimit të qënieve njerëzore.

## Marrëdhëniet ekonomike 
Të dy vendet eksportojnë mallra dhe shërbime te njëri tjetri. Tregtia e importeve eksporteve përfshin industrinë ushqimore dhe pijet, industrinë mekanike, industrinë elektrike, industrinë elektronike, industrinë e hekurit, industrinë e drurit, industrinë minerale, industrinë tekstile dhe industrinë inerte.

## Shiko edhe 
* Marrëdhëniet e jashtme të Shqipërisë

## Referime 
## Lidhje të jashtme